Ilbieraħ filgħaxija nnotajt li kienu bosta dawk li bdew jistaqsu min hi l-preżentatriċi tal-Malta Eurovision Song Contest. Jidher li dawn qatt ma kienu raw lil Lyona Xuereb Gatt qabel is-semifinali tal-bieraħ. Ovvjament ġralhom hekk għax ma jarawx l-istazzjon ONE. Fost il-produzzjonijiet fis-CV ta' Lyona hemm is-sensiela 'Team PL'. Din il-produzzjoni kienet saret għall-kampanja elettorali tal-Partit Laburista. 'Team PL' kien speċi ta' dokumentarju li matulu Lyona kellha tintervista lill-kandidati kollha tal-Partit Laburista bl-iskop li tħajjarna nivvotawlhom. Indipendentement mill- u mill-kapaċitajiet ta' Lyona, li m'għandix dubju huma ħafna, nistqarr li ma nara xejn ħażin li persuna li tkun attiva politikament u li tkun tat kontribut f'kampanja elettorali tippreżenta l-Eurovision jew xi ħaġ'oħra. Li qed jiġri ħażin huwa li kull għażla li qed issir, b'mod speċjali fil-PBS, tidher li hija marbuta ma' xi daqqa t'id li tkun ingħatat lill-Partit Laburista.
Min hi l-preżentatriċi tal-Eurovision?